Matus

Matus er en slekt av biller i familien vannkalver (Dytiscidae).

Både imago og larvene lever i vann. De er avhengig av atmosfærisk luft for å leve, og den henter de i vannoverflaten.

Vannkalver er rovdyr både som larve og imago.

Utseende 
Middelsstore (5,5-9,5 millimeter), avlange, blanke vannkalver, rødbrune til brunsvarte på farge. Hodet er bredt skovlformet, fasettøynene ganske små.

Levevis 
Alle vannkalvene lever i vann både som larver og som voksne. Det eneste stadiet som er på land er puppestadiet: når larven er fullt utvokst, kryper den på land, graver ut et kammer i jorden e.l. og forvandler seg til en puppe. De voksne vannkalvene flyr godt og kan derfor påtreffes et stykke fra vannet. Artene i denne slekten lever mellom tett vegetasjon i stillestående ferskvann.

Utbredelse 
Slekten er utbredt i Nord-Amerika.

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver Dytiscidae Leach, 1815
 Underfamilien Matinae van den Branden, 1885
 Slekten Matus Aubé, 1836 - fire arter
 Matus bicarinatus (Say, 1823)
 Matus leechi Young, 1953
 Matus ovatus Leech, 1941
 Matus relictus Young, 1953

Referanser

Eksterne lenker 
 bugguide.net - bildedatabase obver nordamerikanske insekter 
 

Vannkalver
Biller formelt beskrevet i 1836
Dyr formelt beskrevet av Charles Nicholas Aubé